Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
LoveIsrael.org.
Baruch, ole hyvä.
Oletko sinä kuuliainen Jumalalle?
Monesti on helppoa olla kuuliainen.
Se ei maksa juuri mitään.
Mutta mitä jos kuuliaisuudesta Jumalalle -
ja uskollisuudesta Hänen Sanalleen olisi hintana henkesi?
Maailmassa, jossa elämme, on yhä enemmän sellaisia maita, -
joissa uskollisuus Raamatun Jumalalle, ilmoitukselle ja sanoille -
voi johtaa kuolemaan, vankeuteen, -
suureen kärsimykseen, omaisuuden viemiseen ja yhteisöstä sulkemiseen.
Monissa paikoissa maailmassa uskollisuus Israelin Jumalalle -
ja Jumalan Pojalle Messias Jeshualle -
voi johtaa kuolemaan.
Se voi tuntua monesta katsojasta hyvin kaukaiselta ajatukselta.
Tiedätkö mitä? Se tulee olemaan todellisuutta kaikkialla maailmassa.
Milloin? Viimeisinä päivinä.
Siksi meidän pitää päättää eräs asia tänään.
Muistatko, kuinka aloitimme Danielin kirjan tutkimisen viisi viikkoa sitten?
Puhuimme siitä, että nimi 'Daniel' tarkoittaa: 'Jumala on tuomarini'.
Onko se totta elämässäsi? Onko Hän tuomarisi?
Onko sinulla jatkuva tietoisuus siitä, -
että kaikki sanasi, ajatuksesi ja tekosi -
tullaan punnitsemaan Jumalan tuomioistuimessa?
En tarkoita tuomiota, jossa ratkaistaan ikuisuuskohtalosi.
Puhun tuomiosta, jossa ratkaistaan, saatko Jumalalta palkkion vai et.
Tee tästä elämäsi perusperiaate: "Jumala on tuomarini."
"Häntä minun tulee miellyttää."
"Ja vaikka kuuliaisuudesta Hänelle seuraisi mitä tahansa, -
olen valmis kestämään sen, sillä elämämme on vain savu."
Avataanpa Raamattu Danielin kirjan luvusta 3.
Danielin kirjan luku 3.
Tässä vastataan kysymykseen, jonka esitin viime viikolla.
Näimme luvussa 1 Danielin ja kolmen ystävän pyynnön: -
"Emme halua saastuttaa itseämme."
"Emme halua syödä kuninkaan herkkuja ja juoda hänen viiniään."
"Haluamme syödä vihanneksia ja hedelmiä sekä juoda vettä."
"Sopiiko se?" Ja he saivat suosion.
Jumala toimi armossaan. Hän oli armollinen.
Hallitsijat antoivat heille luvan.
Mutta mitä jos hallitsijat olisivat kieltäneet heitä?
Mitä jos hoviherrojen päällikkö olisi käskenyt syödä samaa kuin muutkin?
"Ette saa syödä vain kasviksia ja juoda vain vettä."
"Syötte sitä, mitä kuningas määrää." Miten he olisivat vastanneet?
Monet ajattelevat, että he olisivat vastanneet: "Me yritimme."
"Ei ruokavalion takia kannata kuolla. Syödään sitä, mitä kuningas tahtoo."
He eivät olisi vastanneet niin. He olisivat kieltäytyneet joka tapauksessa.
Mistä tiedän sen? Luetaan Danielin kirjan luvusta 3 jae 1.
Luetaan jakeesta 1: -
"Kuningas Nebukadnessar teetti kultaisen kuvapatsaan, -
jonka korkeus oli kuusikymmentä kyynärää -
ja leveys kuusi kyynärää".
Viime viikolla luvun 2 lopussa kuulimme, -
että Nebukadnessar tunnusti: "Israelin Jumala on ainoa tosi Jumala."
"Hän on se, joka voi paljastaa ja tulkita salaisuudet. Yksin Hän."
Mutta mitä kuningas tekee tultuaan Jumalan ja totuuden yhteyteen?
Hän alkaa rikkoa Jumalan lakia.
Saatat sanoa: "Hän ei ollut juutalainen." Sillä ei ole väliä.
Tästä ei ole epäilystäkään. Raamattu opettaa, -
että Jumalan Sana ja käskyt koskevat kaikkia ihmisiä.
Käskyt eivät pelasta meitä. Emme ole lain alla.
Mutta voimme noudattaa Jumalan käskyjä -
Pyhän Hengen johdatuksessa, jotta lain vanhurskaus täyttyisi meissä.
Jotta lain vanhurskaus täyttyisi -
ja vaeltaisimme lain hengessä, ei lain kirjaimessa.
Luepa joskus Room. 7, erityisesti jae 6.
Tämä raamatunkohta puhuu, -
miten tärkeää on olla kuuliainen, vaikka seuraus olisi hengenlähtö.
Nebukadnessar lähtee heti väärään suuntaan.
Dan. 3:1: "Kuningas Nebukadnessar teetti kultaisen kuvapatsaan, -
jonka korkeus oli kuusikymmentä kyynärää ja leveys kuusi kyynärää".
Näen tässä numerot 60 ja 6.
Mitä se muistuttaa?
Luku 6 symboloi armoa. Hän koettelee armoa.
"[Ja hän] pystytti sen Duuran lakeudelle -
Baabelin maakuntaan."
Nebukadnessar siis pystytti suuren patsaan. Jae 2.
"Ja kuningas Nebukadnessar lähetti kokoamaan satraapit, -
maaherrat, käskynhaltijat, -
neuvonantajat, aarteiden hoitajat, -
lainoppineet, tuomarit -
ja kaikki muut maakuntain virkamiehet, -
että he tulisivat sen kuvapatsaan vihkiäisiin, -
jonka kuningas Nebukadnessar oli pystyttänyt."
Nebukadnessarin käsky oli selvä.
Koko virkamiesjohdon piti tulla sen patsaan vihkiäisiin, -
jota kuninkaan ei olisi pitänyt teettää.
Hän oli pystyttänyt sen hyvin arvokkaalle paikalle valtakunnassaan.
Hän kutsui virkamiesjohdon vihkiäisiin.
Miksi se vihittiin? Mikä oli patsaan tarkoitus? Jae 3.
"Silloin kokoontuivat satraapit, maaherrat, käskynhaltijat, -
neuvonantajat, aarteiden hoitajat, lainoppineet, tuomarit -
ja kaikki muut maakuntain virkamiehet -
sen kuvapatsaan vihkiäisiin, -
jonka kuningas Nebukadnessar oli pystyttänyt".
Kuningas kutsui kaikki koolle, ja kaikki tulivat.
Jae 4.
Jakeessa 4 patsaan tarkoitus alkaa valjeta.
"Ja kuuluttaja [karuz]..."
Sana 'lehakriz' tarkoittaa: 'julistaa', 'ilmoittaa'.
Se, joka sen tekee, on hepreaksi 'karuz', 'kuuluttaja'.
Tämä on arameaksi.
Arameassa käytetään samaa sanaa, vain eri muotoa.
"Ja kuuluttaja huusi voimallisesti: -
''[Tämä on teille annettu käsky]".
Kuvapatsaaseen siis liittyy myös käsky. Mistä se kertoo?
Meille annetaan käskyjä. Se on totta elämässä syntymästä kuolemaan.
Osa käskyistä on jumalallisia, osa ei.
Kumpia noudatat?
Sinä tulet noudattamaan käskyjä.
Ne ovat joko Jumalasta tai Jumalaa vastaan. Sinä päätät.
Nebukadnessarin käsky oli Jumalan vastainen.
Jae 4.
"Ja kuuluttaja huusi voimallisesti [kovaan ääneen]: -
'Teille, kansat, sukukunnat ja kielet, julistetaan [annetaan tämä käsky]: -
heti kun te kuulette torvien, huilujen, -
kitarain, harppujen, psalttarien, -
säkkipillien ja kaikkinaisten muiden soittimien äänen...'"
Tässä jakeessa siis luetellaan soittimia.
Voisimme keskustella, mitä ja minkälaisia soittimia ne olivat.
Niitä luetellaan useita. Tutkijat pohtivatkin, -
mitä soitinsanat kirjaimellisesti tarkoittavat.
Mutta mikä niiden tarkoitus on? Tuottaa musiikkia.
Tulemmekin huomaamaan, että musiikilla on tässä iso rooli.
"[K]un te kuulette [...] soittimien äänen, langetkaa maahan -
ja kumartaen rukoilkaa kultaista kuvapatsasta, -
jonka kuningas Nebukadnessar on pystyttänyt."
Mitä viimeksi opimme sanasta 'tselem', 'patsas'?
Sana 'tselem' tarkoittaa: 'kuva', 'patsas'.
Viimeksi opimme, että kuvapatsas symboloi valtakuntia.
Patsaan pää oli kultaa, -
rinta ja käsivarret hopeaa, lantio ja reidet vaskea, -
sääret rautaa ja jalat rautaa ja savea.
Eri materiaalit symboloivat eri valtakuntia, maailmanvaltoja.
Patsas oli kokoelma.
Se oli koottu valtakunnista. Niitä yhdisti eräs asia.
Ne olivat luonteeltaan saatanallisia.
Kun menemme eteenpäin, tulemme huomaamaan, -
että tämä patsas, valtakunta, nousee.
Sen alkuperä on saatanallinen. Se ei ole mitään uutta.
Yksi valtakunta nousee viimeisinä aikoina.
Se tulee liittymään palvelemiseen.
Puhuimme tästä viimeksi.
Todellinen taistelu käydään siitä, ketä sinä palvelet.
Tulet palvelemaan jompaakumpaa.
Tulet palvelemaan joko valehtelijaa, valheiden isää, -
vastustajaa, ikuisesti tuomittua, -
tai sitten palvelet Messias Jeshuaa, elävää Jumalaa.
Ei ole muita vaihtoehtoja.
Joko Jumala tai saatana.
Palvonta on ominaista tälle kuvalle, valtakunnalle, jota nyt tutkimme.
Tämä valtakunta ilmenee eri aikakausina.
Muista: kulta, hopea, vaski ja muut materiaalit -
ovat saman valtakunnan eri ilmenemismuotoja.
Näemme sen selvästi tulevina viikkoina.
Katsotaan jaetta 6.
Kun musiikki alkaa soida, piti siis langeta maahan -
ja kumartaa Nebukadnessarin pystyttämää kultaista patsasta.
Jos hallitsee sitä, ketä henkilö kumartaa, voi hallita henkilöä itseään.
Se on sanoma tässä.
"Mutta joka ei lankea maahan ja kumarra, -
se heitetään sillä hetkellä..."
Heti. Huomaa tämä sana.
"...se heitetään sillä hetkellä [heti] tuliseen pätsiin."
Jae 7.
"Sentähden, heti kun kaikki kansat kuulivat torvien, huilujen, -
kitarain, harppujen, psalttarien, -
säkkipillien ja kaikkinaisten muiden soittimien äänen, -
lankesivat kaikki kansat, sukukunnat ja kielet maahan -
ja kumartaen rukoilivat kultaista kuvapatsasta, -
jonka kuningas Nebukadnessar oli pystyttänyt."
Kaikki menivät ohjelman mukana.
He eivät kysy: "Mikä tämä patsas on? Mikä on sen alkuperä ja luonne?"
He ovat savea, josta viimeksi puhuimme.
He ovat helposti muovattavissa haluttuun muotoon.
He suostuvat. Koska mikä on vaihtoehto?
Jos he kieltäytyvät, -
heidät heitetään tuliseen pätsiin.
Niskuroija joutuu Nebukadnessarin tuomittavaksi.
Siksi kaikki kansat, kansakunnat, kielet ja kulttuurit -
rukoilivat kumartaen patsasta.
Jae 8.
"Silloin..." Hyvin tärkeää.
Tässä esitellään muutos.
Tähän saakka Nebukadnessarin suunnitelmat sujuivat hyvin.
Kaikki tottelivat. Mutta mitä tapahtuu?
"Silloin astui heti kaldealaisia miehiä esiin -
syyttämään juutalaisia."
Kiintoisaa. He eivät astuneet esiin tuomitsemaan -
ainoastaan Danielia ja kolmea ystävää, -
Hananjaa, Miisaelia ja Asarjaa.
Tässä tapahtuu muutos. Ennen tätä ei puhuttu juutalaisista.
Puhuttiin näistä neljästä juutalaisesta miehestä.
Nyt kaldealaiset tulivat syyttämään juutalaisia.
Jos olet juutalainen, ei ole väliä, mitä teet.
Saatana haluaa tuhota juutalaiskansan.
Montako pogromia ja katastrofia pitää kärsiä, ennen kuin käsitämme?
Maailma on juutalaista vastaan, tekee tämä mitä tekee.
Se vain kasvaa. Näimme sen 80 vuotta sitten holokaustissa.
Näemme kiistattomasti, kun menemme Danielin kirjaa eteenpäin, -
se tapahtuu jälleen viimeisinä aikoina.
He siis tulivat syyttämään juutalaisia. Jae 9.
"He lausuivat ja sanoivat kuningas Nebukadnessarille: -
'Kuningas eläköön iankaikkisesti!'" He puhuivat imartelevasti.
"Sinä, kuningas, olet antanut käskyn, että jokainen, joka kuulee torvien, -
huilujen, kitarain, harppujen, psalttarien, säkkipillien -
ja kaikkinaisten muiden soittimien äänen, -
langetkoon maahan ja kumartaen rukoilkoon kultaista kuvapatsasta'".
Niin kuningas oli käskenyt.
"'...ja että joka ei lankea maahan ja kumarra, -
se heitetään tuliseen pätsiin.'"
Nebukadnessar tiesi sanoneensa näin.
Jae 12.
"On juutalaisia miehiä, -
joiden hoitoon sinä olet antanut -
Baabelin maakunnan hallinnon, -
Sadrak, Meesak ja Abednego: -
nämä miehet eivät välitä sinun käskystäsi, kuningas; -
he eivät palvele sinun jumaliasi eivätkä kumartaen rukoile -
kultaista kuvapatsasta, jonka sinä olet pystyttänyt."
Tässä puhutaan näistä kolmesta miehestä.
Ehkä he ajattelivat, että Daniel oli liian voimakas.
Daniel saattoi olla palatsissa tai he "unohtivat" hänet.
Mutta he syyttivät henkilöitä, jotka toimivat johtajina -
Baabelin maakunnassa. Jae 13.
"Silloin Nebukadnessar vihan vimmassa -
käski tuoda Sadrakin, Meesakin ja Abednegon.
Kun nämä miehet oli tuotu kuninkaan eteen..."
Huomaa, että kuningas puhui hieman eri tavalla. Jae 14.
"...lausui Nebukadnessar ja sanoi heille". Tässä on muutos.
Tavallisesti Nebukadnessaria kutsutaan kuninkaaksi, 'hamelek', -
tai kuningas Nebukadnessariksi.
On epätavallista kutsua häntä vain nimellä Nebukadnessar.
Syy tässä on osoittaa, ettei hän ole todella kuningas.
On todellinen kuninkaiden Kuningas ja herrojen Herra.
Nebukadnessarilla on vain väliaikainen auktoriteettiasema.
Hän ei ole Kuningas eikä lopullinen tuomarimme. Kuka on?
Mitä nimi 'Daniel' tarkoittikaan? Danielin poissaolo vain korostaa sitä.
Danielin nimi tarkoittaa: "Jumala on tuomarini."
Häntä ei mainita tässä juuri siitä syystä, -
että kysytään: "Missä on Daniel?" Eli missä sinä olet?
Tunnustatko, että Jumala on tuomarisi, vai et? Jae 14.
"Nebukadnessar [...] sanoi heille: "Aivanko tahallanne te..."
Nebukadnessar tiedusteli, mitä he ajattelivat patsaasta, -
jota kaikkien piti kumartaa maahan langeten.
"Aivanko tahallanne te, Sadrak, Meesak ja Abednego..."
Nebukadnessar kysyy näiltä kolmelta, pitääkö tämä paikkansa.
"Nebukadnessar [...] sanoi heille: 'Aivanko tahallanne te, -
Sadrak, Meesak ja Abednego, ette tahdo palvella minun jumalaani -
ettekä kumartaen rukoilla kultaista kuvapatsasta, -
jonka minä olen pystyttänyt?'"
Jae 15.
Se on totta, mutta Nebukadnessar ei hätiköi.
Hän on valmis antamaan anteeksi ja unohtamaan koko jutun.
Hän sanoo: "Nyt". Hän on valmis painamaan asian villaisella.
"Nyt, jos [...] olette valmiit". Ehkä he eivät aiemmin olleet valmiit.
"Nyt, jos [olette valmiit lankeamaan maahan -
ja kumartaen rukoilemaan kuvapatsasta, jonka minä...]"
Minä-sanaa painotetaan. "[...jonka minä olen teettänyt,] -
siinä silmänräpäyksessä, kun kuulette torvien, -
huilujen, kitarain, harppujen, -
psalttarien, säkkipillien [tai sen kaltaisten] -
ja kaikkinaisten muiden soittimien äänen [...], niin hyvä!"
Se olisi hyvä juttu, hän sanoo Raamatun kielellä.
"Olisi tosi hyvä juttu, jos tekisitte sen juuri nyt."
"Mutta ellette kumarra, -
niin teidät heti paikalla heitetään tuliseen pätsiin".
Nebukadnessar unohti jotain. Edellisen luvun lopussa -
Nebukadnessar ymmärsi, että on olemassa tosi Jumala.
Jumala, joka tietää kaiken ja jolle kaikki on mahdollista.
Häntä on oikein palvella. Nebukadnessar on unohtanut sen.
Hän kysyy jakeessa 15: -
"ja kuka on se jumala, joka pelastaa teidät minun kädestäni?"
Tämä on tosiasiassa taistelu siitä, kuka on kuningas.
Nebukadnessar vai Jumala?
"[K]uka on se jumala, joka pelastaa teidät minun kädestäni?"
"Sadrak, Meesak ja Abednego -
vastasivat ja sanoivat kuninkaalle: 'Nebukadnessar!'"
Minusta heidän vastauksensa on hieno.
He käytännössä sanovat: "Sinun pitäisi jo tuntea meidät -
ja tietää, miten me käyttäydymme." He sanovat tässä: -
"Ei ole tarpeellista meidän vastata sinulle tähän sanaakaan."
[Meillä ei ole syytä vastata tähän.]
"Jos niin käy, voi meidän Jumalamme -
[Jumalamme, jota me palvelemme] -
kyllä pelastaa meidät tulisesta pätsistä, -
ja hän pelastaa myös sinun kädestäsi, kuningas."
Se oli rohkea väittämä. Sama varmuus ja rohkeus -
oli Pietarilla ja Johanneksella Apostolien teoissa, -
kun heidät tuotiin hallitsijoiden eteen heidän puhuttua Jeesus-nimessä.
Sama juttu tässä. He sanovat: -
"meidän Jumalamme [voi] kyllä pelastaa meidät tulisesta pätsistä, -
ja hän pelastaa myös sinun kädestäsi, kuningas."
Jae 18.
"Ja vaikka ei pelastaisikaan [ja me kuolisimme], -
niin tiedä se, kuningas, -
että me emme palvele sinun jumaliasi -
emmekä kumartaen rukoile kultaista kuvapatsasta, -
jonka sinä olet pystyttänyt." Tämä on vastaus kysymykseen, -
mitä olisi tapahtunut, jos heiltä olisi kielletty erityisruokavalio.
Olisivatko he kieltäytyneet syömästä?
Olisivatko he kärsineet rangaistuksen? Tämän mukaan olisivat.
Olipa säädös mikä tahansa, nämä miehet tottelivat.
Ei ollut väliä, oliko se pikkujuttu, kuin ruokasäädös, tai palveleminen.
Monet ajattelevat seuraavalla tavalla, ja lopunaikoina siitä koituu ongelmia -
ja jo nytkin.
Se on tämä: "Näissä merkittävissä hengellisissä asioissa -
minä kyllä olen valmis kuolemaan. Mutta tämä ei ole iso juttu.
En tämän takia halua rikkoa yhteyttä. Se ei ole tärkeää. Minä annan periksi."
Se on typerä ajatus. Muista periaate.
Se, joka on uskollinen vähässä, on luotettava myös isoissa asioissa.
Koska nämä miehet tottelivat Jumalaa ruoka-asioissa, -
he pystyivät nyt palvelemaan Jumalaa uskollisesti.
Jos tulet juutalaisesta taustasta, sinä tiedät, -
että ruoan syömisen ja ylistäminen ovat yhteydessä toisiinsa.
Miten? Luen raamatunpaikan 5. Moos. 8:10.
"Kun sinä syöt ja tulet ravituksi, -
niin ylistä Herraa, sinun Jumalaasi".
Se on periaate. Syömisen ja ylistämisen välillä on yhteys.
Niin sanovat sekä Toora että Danielin kirja.
Useimmat eivät huomaa lukujen 1 ja 3 yhteyttä.
Mitä luku 3 yrittää opettaa?
Huomaa, mitä Jumalan Sana paljastaa.
Nämä miehet eivät aio tinkiä uskostaan, -
eivät pikkuasioissa eivätkä isoissa asioissa, kuten palveleminen.
He ilmaisivat sen täydellisesti kuninkaan edessä.
"Et tarvitse vastausta Tiedät, miten sitoutuneita olemme Jumalaamme."
"Emme palvele jumalaasi emmekä kumarra patsastasi."
Jae 19.
"Silloin Nebukadnessar tuli kiukkua täyteen -
Sadrakia, Meesakia ja Abednegoa kohtaan ja hänen hahmonsa muuttui.
Ja hän käski ja sanoi, että pätsi oli kuumennettava -
seitsemän kertaa kuumemmaksi kuin tavallisesti."
Miksi seitsemän kertaa? Seitsemän on tarkoituksen luku.
Sille oli tarkoitus, että pätsiä kuumennettiin seitsemän kertaa.
Tässä käytetty sana viittaa siihen, että paikalle tuotiin materiaalia, -
jotta pätsi kuumenisi ja kuumenisi. Siihen meni aikaa.
Kuningas ei halunnut heidän haastavan häntä.
Hän halusi heidän muuttavan mielensä. Hän antoi heille aikaa.
Sillä ei ollut vaikutusta, sillä asioista ei määrännyt Nebukadnessar,
vaan Herra Jumala kaikkivaltias. Kuka määrää sinun elämästäsi?
Jos sanoma siunasi sinua, jaa sitä muillekin.
Liity seuraamme viikoittain samaan aikaan samalla kanavalla.
Lisätietoja meistä on sivustollamme LoveIsrael.org.
Siellä on artikkeleita ja Baruchin opetusta videoina, -
joita voi ladata tai katsoa suoratoistona.
Ensi viikkoon! Siunausta Messiaassa Jeshuassa.
Shalom Israelista!
Suomennos: Marianne Tenetz